AQUA กำไร Q3 โตเกินเท่าตัว หลังรายได้จากการให้เช่าอาคารคลังสินค้าเพิ่มขึ้น
AQUA กำไร Q3/58 โตเกินเท่าตัว โดยเพิ่มขึ้น 108% มาที่ 69.61 ลบ. จากปีก่อนมีกำไร 33.44 ลบ. หลังจากมีรายได้จากการให้เช่าอาคารคลังสินค้าเพิ่มขึ้น ขณะที่ช่วง 9 เดือนมีกำไร 221.96 ลบ. ลดลง 115% จากปีก่อนที่มีกำไร 103.36 ลบ.
16 พ.ย. 2558

บริษัท อควา คอร์เปอเรชั่น จำกัด (มหาชน) หรือ AQUA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 69.61 ล้านบาท หรือมีกำไรสุทธิ 0.0152 บาทต่อหุ้น เพิ่มขึ้น 108% จากช่วงเดียวกันของปีก่อนที่มีกำไรสุทธิ 33.44 ล้านบาท หรือมีกำไรสุทธิ 0.0093 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 221.96 ล้านบาท หรือ 0.0483 บาทต่อหุ้น ลดลง 115% จากช่วงเดียวกันของปีก่อนที่มีกำไรสุทธิ 103.36 ล้านบาท หรือ 0.0289 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากผลกำไรขั้นต้นจากบริษัท ไทยคอนซูมเมอร์ ดิสทริบิวชั่น เซ็นเตอร์ จำกัด ซึ่งเป็นบริษัทย่อยที่บริษัทถือหุ้นอยู่เพิ่มขึ้น 104.79% เนื่องจากเริ่มรับรู้รายได้การให้เช่าอาคารคลังสินค้า